Hy sluk. Sy keel is droog. Hy sweet. As hy net geweet het waarna hulle soek. Hulle is deur die takke, ‘n oop stuk sand voor hulle, toe Melt skielik ‘n geluid hoor wat hom tot in sy tone yskoud laat word. Dis ‘n sagte, diep grom wat hy onmiddellik herken. Net één dier op aarde kan so grom.
Hier in die ruigtes van die bosveld word hulle lewens en die van geliefdes op aangrypende wyse deur die koms van die maanhaar Kalahari beïnvloed.